CELEX: 52008DP0024
Language: sl
Date: 2008-01-31 00:00:00
Title: Sklep Evropskega parlamenta z dne 31. januarja 2008 o razlagi člena 19 Poslovnika Parlamenta o nalogah predsednika

21.3.2009   
            
            
               SL
            
            
               Uradni list Evropske unije
            
            
               CE 68/36
            
         Sklep Evropskega parlamenta z dne 31. januarja 2008 o razlagi člena 19 Poslovnika Parlamenta o nalogah predsednika
   
      Evropski parlament,
   
               —
            
            
               ob upoštevanju pisma predsednika Odbora za ustavne zadeve z dne 24. januarja 2008,
            
         
               —
            
            
               ob upoštevanju člena 201 svojega Poslovnika,
            
         
               1.
            
            
               sprejme naslednjo razlago člena 19:„„Člen 19(1) je mogoče razlagati, da pristojnosti v tej določbi vsebujejo tudi pravico prekiniti vlaganje nesorazmerno velikega števila predlogov, kot so vprašanja o pravilnosti postopka, postopkovni predlogi, obrazložitve glasovanja in zahteve za posamezno ali poimensko glasovanje oziroma glasovanje po delih, kadar ti po prepričanju predsednika očitno nameravajo povzročiti in dejansko bodo povzročili daljše in resno oviranje poteka parlamentarnih postopkov ali uveljavljanja pravic drugih poslancev.““
            
         
               2.
            
            
               naroči svojemu predsedniku, naj ta sklep v vednost posreduje Svetu in Komisiji.